Maatietopalvelu

Kyselyvastaus

**Asiakirjan tunnus:** KT1189

**Päivämäärä**: 11.9.2025

**Julkisuus:** Julkinen

**Djibouti / Päivitys yleiseen tilannekuvaan**

**Djibouti / Update on the general situation**

Kysymykset

1) Mikä on Djiboutin yleinen poliittinen ja yhteiskunnallinen tilanne?  
2) Millainen on Djiboutin turvallisuustilanne? Minkälaisia sosiaalisia, poliittisia ja/tai aseellisia konflikteja Djiboutissa on ollut? Miten nämä konfliktit vaikuttavat nykypäivään?  
3) Mikä on maan ihmisoikeustilanne?  
4) Minkälainen oikeusjärjestelmä Djiboutissa on? Onko maassa mahdollista turvautua viranomaisiin ja koskeeko se kaikkia väestöryhmiä?  
5) Mikä on Djiboutin taloudellinen ja humanitaarinen tilanne?  
6) Voivatko kaikki Djiboutin kansalaiset liikkua ja muuttaa vapaasti maan sisällä?  
7) Onko Djiboutissa ollut mielenosoituksia? Onko mielenosoituksiin osallistuneisiin kohdistunut oikeudenloukkauksia?

Questions

1. What is the general political, social and security situation in Djibouti?  
2. What is the security situation in Djibouti? What kind of social, political and/or armed conflicts have there been in Djibouti? Do past conflicts still affect the Djiboutian society?  
3. What is the human rights situation in Djibouti?  
4. How does the rule of law work in Djibouti? Is state protection available for all segments of population?  
5. What is the economic and humanitarian situation in Djibouti?  
6. Do all Djiboutian citizens enjoy freedom of movement and the ability to change their place of residence inside the country?  
7. Have there been demonstrations in Djibouti? Have there been infringements against those involved in the demonstrations?

Tämä kyselyvastaus päivittää Maahanmuuttoviraston maatietopalvelun 15.4.2024 julkaisemaa kyselyvastausta *”Djibouti / Yleinen tilannekuva, mielenosoitukset”.[[1]](#footnote-1)*

# Mikä on Djiboutin yleinen poliittinen ja yhteiskunnallinen tilanne?

Djiboutin itsenäistyttyä vuonna 1977 somalijohtaja Hassan Gouled Aptidon pystytti autoritaarisen yksipuoluejärjestelmän ja toimi presidenttinä vuoteen 1999 asti. Vuonna 1999 Djiboutin ensimmäisissä monipuoluevaaleissa presidentiksi valittiin Ismail Omar Guelleh, joka valittiin uudelleen toiselle kaudelle vuonna 2005. Sittemmin hän on pystynyt toistuvasti jatkamaan uudelle toimikaudelle perustuslakiin tehtyjen muutosten ansiosta. Viidennen kautensa hän aloitti vuonna 2021.[[2]](#footnote-2)

Djiboutissa on ollut useita vallankaappausyrityksiä. Helmikuussa 2022 poliisipäällikkö Zakariye Sheikh Ibrahim ja korkea-arvoinen sotilasvirkailija Abdillahi Farah asetettiin kotiarestiin. Molempia syytettiin osallisuudesta vallankaappauksen suunnitteluun presidenttiä vastaan. Muiden korkea-arvoisten entisten hallituksen jäsenten, kuten Bode Mohamed Boden, kerrottiin olevan kotiarestissa osana väitettyä vallankaappausta koskevia tutkimuksia. Marraskuussa 2021 ilmavoimien luutnantti Fouad Youssouf Ali tuomittiin vallankaappausyrityksestä vankeuteen.[[3]](#footnote-3)

Djiboutissa on teknisesti ottaen monipuoluejärjestelmä, mutta hallitseva UMP (*Union pour la Majorité Présidentielle[[4]](#footnote-4)*) -koalitio käyttää autoritaarisia keinoja säilyttääkseen hallitsevan asemansa. Opposition toimintamahdollisuuksia rajoitetaan voimakkaasti, ja Guellehiin tai UMP:hen kohdistuvaa kritiikkiä esittäviä toimittajia ja aktivisteja ahdistellaan tai pidätetään säännöllisesti.[[5]](#footnote-5) UMP:tä kontrolloi etenkin presidentin Issa-somaleja edustava RPP, (*Rassemblement Populaire pour le Progrès*)[[6]](#footnote-6),jakoalitiossa ovat mukana myös aseistamaton afareja edustava FRUD (josta myöhemmin lisää), PND (*Parti national démocratique*, *National Democratic Party*), PPSD (*Parti Populaire Social Démocrate*, *Peoples Social Democratic Party*) ja UPR (*Union des Partisans de la Réforme*, *Union of Reform Partisans*)[[7]](#footnote-7).

65-jäsenisen, yksikamarisen kansalliskokouksen (Assemblée Nationale) vaaleissa, jotka järjestettiin 24.2.2023, UMP-koalitio sai 58 paikkaa ja oppositiopuolue UDJ (*Union for Development and Justice*) seitsemän paikkaa.[[8]](#footnote-8) Maaliskuussa 2022 maassa järjestettiin alue- ja kunnallisvaalit, jotka UMP voitti lähes ilman kilpailua. Ali Sabieh oli ainoa alue (*cercle*[[9]](#footnote-9)), jossa oli myös muita puolueita kilpailijoina. Oppositiopuolueet joko rajoittivat toimintaansa tai boikotoivat vaaleja, joita ne eivät pitäneet vapaina tai oikeudenmukaisina.[[10]](#footnote-10) Kansalais- ja poliittisten oikeuksien toteutumista eri maissa seuraava Freedom House -järjestö luokittelee Djiboutin ei-vapaaksi valtioksi. Järjestön vuosittaisella vapausindeksillä Djibouti sai vuonna 2024 yhteensä 24/100 pistettä 100 pisteen osoittaessa suurinta mahdollista vapautta.[[11]](#footnote-11)

Poliittisia puolueita on Djiboutissa väestömäärään suhteutettuna paljon, mikä antaa harhaanjohtavan kuvan, koska presidentin UMP-koalitio hallitsee politiikkaa kohtaamatta suurempia haasteita. Oppositio on hyvin jakautunut, ja se voidaan yleisesti luokitella seuraavaan kolmeen ryhmään: oppositiokoalitio AMADiin (*Alliance for Democratic Alternation Movements*), joka koostuu laillistetuista CDU-, PPD- ja ARD -puolueista; sekä UDJ:hin, joka on neljäs laillinen oppositiopuolue, mutta joka toimii läheisessä yhteydessä UMP:hen. Kolmanneksi on olemassa ns. laittomia poliittisia liikkeitä, kuten RADDE (*Rassemblement pour l’Action de Développement et la Démocratie*), MRD (*Mouvement pour le Renouveau Démocratique*)[[12]](#footnote-12), MODEL (*Movement for Development and Liberty*) ja aseistettu FRUD (tästä lisää myöhemmin). Teknisestä monipuoluejärjestelmästä huolimatta poliittisten puolueiden rekisteröintiprosessi ei ole läpinäkyvä, ja tiettyjä puolueita kuten RADDE, MRD ja MODEL kielletään osallistumasta vaaleihin.[[13]](#footnote-13)

Djiboutin väestöstä (väkilukuarviot vaihtelevat lähteestä riippuen, esim. vuonna 2022 yht. 1 013 179[[14]](#footnote-14) tai vuonna 2024 yht. 994 974[[15]](#footnote-15) asukasta) noin 60 % on etniseltä taustaltaan somaleja, 35 % afareja ja 5 % muita kuten Jemenin arabeja, ranskalaisia, etiopialaisia ja italialaisia.[[16]](#footnote-16)

Maan viralliset kielet ovat ranska ja arabia, minkä lisäksi maassa puhutaan somalia ja afaria.[[17]](#footnote-17) Ranskaa puhutaan etenkin pääkaupungissa virallisessa ja muodollisessa viestinnässä,[[18]](#footnote-18) ja sen sujuva osaaminen on erityisen tärkeää niille, joilla on poliittisia päämääriä. Peruskouluissa ja lukioissa ranska toimii opetuskielenä.[[19]](#footnote-19) Somali on yleisesti puhuttu kieli koko maassa (”lingua franca”)[[20]](#footnote-20), mutta sitä kirjoitetaan vain harvoin eikä sitä opeteta kouluissa[[21]](#footnote-21). Afarin kieltä käytetään enimmäkseen afarien asuttamilla alueilla Tadjourah’nlahden pohjois- ja länsipuolella[[22]](#footnote-22), ja sen käyttö on vähenemässä pääkaupungissa, jossa puhutaan sen sijaan etenkin somalia ja ranskaa[[23]](#footnote-23). Afarin kielellä ei ole kirjallista perinnettä, mutta sitä on mahdollista kirjoittaa.[[24]](#footnote-24) Arabia on Koraanissa käytetty kieli ja osa kouluopetusta.[[25]](#footnote-25) Monet djiboutilaiset ovat monikielisiä.[[26]](#footnote-26)

Djiboutissa henkilön klaanitausta vaikuttaa taloudellisiin ja poliittisiin mahdollisuuksiin. Liike-elämän avainasemissa (esim. valtiojohtoisissa yrityksissä) ovat pääasiassa issa-somalit ja sen alaklaanit, joilla on yhteyksiä Djiboutin presidentin sukuun. Issa-alaklaaniin kuuluvia henkilöitä asuu Djiboutin eteläosassa ja Somalimaassa (Somaliassa) ja Etiopiassa. Pääkaupunki Djibouti Cityn (ransk. Djibouti Ville[[27]](#footnote-27)) asukkaat ovat pääasiassa issoja.[[28]](#footnote-28) Noin 60–80 % Djiboutin somalialaisista on issoja, jotka jakautuvat edelleen kahteen alaklaaniin, abgaleihin ja dalloleihin, joihin liitetään lisäksi autonominen wardiq -klaani (josta perinteiset päälliköt l. ugat valitaan). Presidentti Guelleh kuuluu abgalien mamasan –alaklaaniin, joiden valta-asema pääkaupungissa antaa niille vaikutusvaltaa. Dallolien suurin alaklaani furlaba kilpailee vaikutusvallasta mamasanien kanssa.[[29]](#footnote-29)

Afareita asuu perinteisesti Etiopian ja Eritrean vastaisilla raja-alueilla rajojen molemmin puolin.[[30]](#footnote-30) Afarit ovat jakautuneet alueellisesti neljään sulttaanikuntaan[[31]](#footnote-31): Obockin seudulla sijaitseva Rahaytan ja Tadjourah’n seudulla sijaitseva Tadjourah’n sulttaanikunta, jotka muodostuvat adali -enemmistöheimosta; Gobaadin sulttaanikunta, jonka enemmistöheimo on debné; sekä Awsan sulttaanikunta, jonka suurin heimo on modayto. Lukumääräisesti vähemmän merkittäviä, mutta poliittista painoarvoa omaavia heimoja ovat badoyta-mela (jonka jäseniä on kaikissa sulttaanikunnissa ja jonka vaikutusalue ulottuu Punaiseltamereltä Etiopiaan asti) ja hassoba (joka on henkilömäärältään pieni mutta maantieteellisesti laaja). Hassobaiden taloudellinen toiminta 1800-luvulta lähtien on tehnyt heimosta varsin varakkaan, mikä antaa sille erityisen aseman afar-yhteisössä.[[32]](#footnote-32) Afar-sulttaanien tehtävät ovat nykyään suurelta osin seremoniallisia, ja afarien perinteisen hierarkian merkitys on vähentynyt.[[33]](#footnote-33)

Djiboutin poliittisten erimielisyyksien taustalla on osittain väestön etninen identifioituminen afareiksi ja somaleiksi. Presidentti Guelleh’n hallitus syrjii afareja suosimalla somaleja ja etenkin omaa mamasan-klaaniaan. Afrikan sarveen perehtyneen Marc Fontrierin mukaan somalien ja afarien välisistä huomattavista jännitteistä huolimatta issojen alaklaanin furlaban ja afarien välinen kilpailu mamasan -klaania vastaan on lähentänyt näitä kahta ryhmää toisiinsa ja furlabojen ja afarien välit ovat solidaariset.[[34]](#footnote-34) Bertelsmann Stiftung -säätiön raportissa arvioidaan, että vaikka valta- ja resurssiristiriitoja esiintyy, ne ilmenevät harvoin etnisinä, uskonnollisina tai alueellisina kiistoina. Raportin mukaan vallanpitäjien ja keskeisistä poliittisista ja taloudellisista asemista syrjäytyneiden välillä ei ole selvää etnistä jakoa, vaikka issa-somalien asema on ylivoimainen poliittisesti ja taloudellisesti.[[35]](#footnote-35)

Djiboutin asukkaista 94 % on uskonnolliselta taustaltaan sunnimuslimeja, ja heistä lähes kaikki ovat Djiboutin kansalaisia. Loput 6 % ovat pääosin ulkomailla syntyneitä asukkaita, jotka ovat uskonnolliselta taustaltaan shiiamuslimeja, kristittyjä, hinduja, juutalaisia, bahaita ja ateisteja.[[36]](#footnote-36) Islam on virallinen valtionuskonto, mutta ei-muslimit saavat harjoittaa uskontoaan. Perustuslaissa ei syrjitä eri uskontoja, eikä ole olemassa lainsäädäntöä, jolla voisi syyttää henkilöitä siitä, että nämä eivät noudata perinteisiä islamin opetuksia. Uskonnollinen suvaitsevaisuus on yleisesti hyväksyttyä, eikä uskonnollisiin vähemmistöihin kohdistuvaa väkivaltaa tai syrjintää ole raportoitu. Julkishallinnossa esiintyy kuitenkin ei-muslimien syrjintää. Kristinuskoon kääntyneihin henkilöihin kohdistuneista uhkailuista raportoidaan säännöllisesti. Muiden kuin muslimiryhmien on rekisteröidyttävä virallisesti sisäministeriöön.[[37]](#footnote-37) Rekisteröidyt ei-islamilaiset uskonnolliset ryhmät voivat toimia vapaasti, ja rekisteröimättömät ryhmät voivat harjoittaa jumalanpalveluksia yksityisesti, vaikka julkinen uskonnon julistaminen on laitonta.[[38]](#footnote-38)

# Millainen on Djiboutin turvallisuustilanne? Minkälaisia sosiaalisia, poliittisia ja/tai aseellisia konflikteja Djiboutissa on ollut? Miten nämä konfliktit vaikuttavat nykypäivään?

1990-luvun alusta 2000-luvun alkupuolelle Djiboutissa käytiin noin kymmenvuotinen sisällissota.[[39]](#footnote-39) Sisällissota alkoi, kun etnisen Afar-vähemmistön ja somalienemmistön väliset levottomuudet kärjistyivät. Levottomuudet päättyivät sittemmin afarikapinallisten ja somalien issa-hallituksen väliseen sopimukseen.[[40]](#footnote-40) Afarien FRUD-kapinallisten (ransk. *Front pour la Restoration de l’Unité et de la Démocratie,* engl. *Afar Front for the Restoration of Unity and Democracy*[[41]](#footnote-41)) toiminta päättyi vuonna 2001, jolloin lähes kaikki FRUD:in haarat liittyivät UMP:hen. Esimerkiksi eräs FRUD-kapinallishaara laski aseensa ja muuttui poliittiseksi ARD-puolueeksi (*Republican Alliance for Development*). Eräs FRUD:n haaroista teki rauhansopimuksen hallituksen kanssa jo vuonna 1994, ja haarasta tuli poliittinen FRUD-puolue (ks. sivulla 2 mainittu, että UMP-koalitiossa on mukana FRUD). Ns. FRUD-Armé -haara päätti kuitenkin jatkaa aseellista toimintaa tehden satunnaisia iskuja maan pohjoisosissa. Kapinallisten tarkoitus on ollut haastaa issojen dominoimaa hallintoa, mutta kapinallistoiminnalla on ollut vaikutusta lähinnä Afar-enemmistöisessä pohjoisessa.[[42]](#footnote-42) Kansalliskokous hyväksyi lokakuussa 2022 lain, jonka mukaan FRUD-Armé luokitellaan terroristiryhmäksi. Tämä luokittelu antaa mahdollisuuden langettaa ryhmään liittyville ankarampia seuraamuksia ja mahdollistaa hallinnolle kansainvälisten pidätysmääräysten julistamisen maanpaossa olevia FRUD-Armén johtajia vastaan.[[43]](#footnote-43) Yhdysvallat ei ole luokitellut FRUD-Armé -ryhmää terroristijärjestöksi.[[44]](#footnote-44) Käytettävissä olevissa lähteissä kapinallisiin viitataan sekä FRUD että FRUD-Armé -nimillä, vaikka hallituksessa on FRUD-niminen puolue.

Käytettävissä olevista keskeisistä lähteistä ei löydy sellaista mainintaa, että Djiboutissa olisi tällä hetkellä käynnissä laajaa maan sisäistä tai valtionrajat ylittävää aseellista konfliktia.[[45]](#footnote-45) EU:n mukaan Djiboutin tilanne oli vuonna 2024 vakaa verrattuna muihin alueen maihin. Somalien issa- ja afar-ryhmien välillä on ollut pieniä jännitteitä, jotka ovat johtuneet pääasiassa näiden kahden ryhmän välisistä yhteenotoista Etiopiassa helmikuun ja huhtikuun 2024 välillä.[[46]](#footnote-46) Kansallisvaltiota ei Djiboutissa kyseenalaisteta, eikä mikään separatistinen liike uhkaa valtion poliittista tai alueellista koskemattomuutta. Vaikka klaanitausta vaikuttaa taloudellisiin ja poliittisiin mahdollisuuksiin, on kaikkien yhteiskuntaryhmien välillä yksimielisyys siitä, ketkä ovat Djiboutin kansalaisia.[[47]](#footnote-47) Djibouti sijaitsee kuitenkin turvallisuuden kannalta hyvin epävakaalla alueella, ja moni sen naapurimaista kärsii aseistetusta konfliktista.[[48]](#footnote-48) Myös Lähi-idän tilanne heijastuu alueelle. Esimerkiksi kesäkuussa 2024 huthi-kapinallisten joukot ampuivat kaksi ohjusta, jotka todennäköisesti kohdistuivat MSC Tavvishi -konttilaivaan Adeninlahdella, mutta putosivat sisämaahan Pohjois-Djiboutiin, Obockiin. Ohjukset osuivat todennäköisesti asumattomaan alueeseen, joten kukaan ei saanut surmaansa tai haavoittunut. Iskun taustalla oli todennäköisesti se, että huthien joukot pitivät MSC:n aluksia ”israelilaisina” sen vuoksi, että yksi MSC:n perustajista ja omistajista on sekä Sveitsin että Israelin kansalainen.[[49]](#footnote-49)

Djiboutissa on viime vuosina esiintynyt yksittäisiä turvallisuusvälikohtauksia. Aikavälillä 1.1.2020–31.7.2025 ACLED-konfliktitietokanta[[50]](#footnote-50) on raportoitu seuraavat välikohtaukset, jotka on luokiteltu joko taisteluiksi (*battles*), räjähde- tai muiksi etäiskuiksi (*explosions/remote violence*) tai väkivallaksi siviilejä vastaan (*violence against civilians*): vuonna 2020 Djiboutissa raportoitiin yksi taistelu- ja yksi väkivalta siviilejä vastaan -kategoriaan luokiteltu välikohtaus. Vuonna 2021 ACLED raportoi 9 turvallisuusvälikohtausta, jotka koostuivat taisteluista (5), räjähde- tai muusta etäiskusta (1) ja väkivallasta siviilejä vastaan (3). Vuonna 2022 ACLED raportoi 3 välikohtausta, joista 1 oli taistelu ja 2 väkivaltaa siviilejä vastaan. Vuosien 2023 ja 2024 aikana sekä vuoden 2025 tammi-heinäkuussa ACLED ei raportoinut ko. kategorioihin luokiteltuja välikohtauksia.[[51]](#footnote-51)

Djiboutin pitkän aikavälin turvallisuustilannetta on käsitelty laajemmin Maahanmuuttoviraston maatietopalvelun 15.4.2024 julkaisemassa kyselyvastauksessa.[[52]](#footnote-52) Edellisen päivityksen jälkeen Djiboutissa on raportoitu yksittäisestä Djiboutin armeijan ja FRUD-kapinallisten turvallisuusvälikohtauksesta. ACLED:n mukaan Djiboutin armeija suoritti drooni-iskun ”terroristeja” eli todennäköisesti FRUDia vastaan Tadjourahissa. Kahdeksan taistelijaa sai surmansa.[[53]](#footnote-53)

Djiboutin asevoimilla on ollut sijoitettuna kaksi pataljoonaa Afrikan Unionin ATMIS-operaatiossa Somaliassa.[[54]](#footnote-54) Vuonna 2025 ATMIS-operaation on korvannut Afrikan Unionin AUSSOM-operaatio, mutta Djiboutin asevoimat osallistuvat edelleen operaatioon.[[55]](#footnote-55)

# Mikä on maan ihmisoikeustilanne?

**Yleinen ihmisoikeustilanne**

Djiboutin ihmisoikeustilannetta kuvaavien ajankohtaisten lähteiden saatavuus on heikkoa. Keskeiset kansainväliset ihmisoikeusjärjestöt Human Rights Watch (HRW) ja Amnesty International eivät julkaise Djiboutia koskevaa vuosittaista ihmisoikeusraporttia toisin kuin monista muista maista. Myöskin Freedom House julkaisi vuonna 2025 ainoastaan Djiboutille annetut yhteiskunnan vapautta mittaavat pisteet sekä hyvin lyhyen yhteenvedon maan tilanteesta, kun muiden maiden osalta se tuottaa myös pidemmän kirjallisen katsauksen.[[56]](#footnote-56) Yhdysvaltain ulkoasiainministeriö (USDOS) on vuotta 2024 käsittelevässä ihmisoikeusraportissaan muuttanut, tiivistänyt tai poistanut useita osioita, eikä raportti täten anna kokonaisvaltaista kuvaa maan tilanteesta.[[57]](#footnote-57)

USDOS:in vuotta 2024 tarkastelevan ihmisoikeusraportin mukaan Djiboutissa on kuitenkin raportoitu seuraavia ihmisoikeusloukkauksia: mielivaltaisia ja laittomia teloituksia sekä pidätyksiä; kidutusta ja epäinhimillistä kohtelua sekä rangaistuksia; ilmaisun- ja lehdistönvapauden rajoittamista ja sensuuria; sekä ihmiskauppaa ja pakkotyötä.[[58]](#footnote-58) Yhdysvaltain työministeriön (USDOL) vuotta 2023 käsittelevän lapsityövoimaraportin mukaan Djiboutissa esiintyy myös lapsityövoiman pahimpia muotoja.[[59]](#footnote-59) Freedom House -järjestön mukaan Djiboutin ihmisoikeustilannetta vuonna 2024 määritteli se, että ihmisoikeusjärjestöjen toiminta oli edelleen rajoitettua, eikä Guellehin hallinnon etujen vastaista puhetta suvaittu.[[60]](#footnote-60)

Freedom House -järjestön vuoden 2023 tapahtumia käsittelevän raportin mukaan Djiboutin merkittäviä ihmisoikeusongelmia ovat edellä mainittujen lisäksi mm. kokoontumis- ja yhdistymisvapauteen kohdistuvat rajoitukset sekä kansalais- ja ihmisoikeusjärjestöjen järjestäytymiseen, rekisteröintiin ja toimintaan liittyvät rajoitukset, mukaan lukien järjestöjen jäseniin kohdistuva häirintä.[[61]](#footnote-61) USDOS:n mukaan Djiboutissa on lisäksi raportoitu ilmaisun- ja medianvapauden vakavia rajoittamistoimia, kuten toimittajiin kohdistuvia perusteettomia pidätyksiä ja syytteitä, sensurointia ja rikosoikeudellisten kunnianloukkaussäädösten soveltamista sananvapauden rajoittamiseksi sekä internetin merkittävää rajoittamista.[[62]](#footnote-62)

Toimittajat ilman rajoja (RSF) -järjestön julkaisemassa maailman lehdistövapausindeksissä Djibouti on sijalla 168 kaikkiaan 180 tarkastellun maan joukossa, sijan 180 kuvatessa heikoimmin sijoittuvaa valtiota.[[63]](#footnote-63) Viranomaiset ovat pidättäneet esimerkiksi *La Voix de Djibouti* -medialle työskennelleitä toimittajia ennen vuoden 2021 vaaleja ja niiden aikana. Jotkut toimittajat ovat alkaneet piileskellä raportoituaan mielenosoituksista. Tällaiset pidätykset ovat yleensä väliaikaisia ja toimittajia asetetaan vain harvoin virallisesti syytteeseen, mutta pidätykset luovat pelon ilmapiirin.[[64]](#footnote-64)

Myös oppositiotoimijoita on pidätetty Djiboutissa.[[65]](#footnote-65) Esimerkiksi MRD-puolueen belgialaisdjiboutilainen koordinaattori Moustapha Ahmed Ali pidätettiin huhtikuussa 2023 hänen matkustettuaan Belgiasta Djiboutiin. Kansainvälinen ihmisoikeusliitto (FIDH) ja LDDH katsoivat pidätyksen olleen mielivaltainen, eikä näiden mukaan pidätykselle annettu mitään selitystä.[[66]](#footnote-66) Lisäksi esimerkiksi joulukuussa 2021 poliisi pidätti neljä RADDE-puolueen jäsentä väkivallattoman mielenilmauksen aikana.[[67]](#footnote-67) USDOS:n mukaan vuonna 2024 raportoitiin, että joitakin opposition jäseniä, journalisteja ja bloggaajia on pidätetty mielivaltaisesti. 14.6.2024 pidätettiin jälleen La Voix de Djibouti -median televisiojournalisti Charmake Said, jota mm. pahoinpideltiin vuorokauden mittaisen pidätyksen aikana.[[68]](#footnote-68)

Djiboutilaisen ARDHD-ihmisoikeusjärjestön 21.3.2024 julkaiseman, FRUD-Armén puhemiehen Mohamed Kadamyn kirjoittaman lehdistötiedotteen mukaan helmikuun 2024 lopulta lähtien maan lounaisalueen asukkaat ovat olleet presidentin sukulaisten valvoman, ainoastaan issoista koostuvan ”armeijan militian” ”ankarien tukahduttamistoimien kohteena”. Militia hyökkäsi siviilien kimppuun Daoudawyan ja Yobokin alueilla, joissa oli ollut FRUD-Armén ja hallituksen joukkojen yhteenottoja 23.2.2024. Militia tunkeutui myös 35 km Etiopian puolelle, jossa se mm. tuhosi afarien omaisuutta ja sieppasi 36 ihmistä. Kadamyn mukaan kaikkiaan n. 60 ihmistä, ml. miehiä ja naisia, pidätettiin näillä alueilla ja vietiin sotilasleireille. Heistä edelleen 14 vangittiin Gadoben vankilaan.[[69]](#footnote-69) Samoin 1.2.2025 ARDHD raportoi, että Djiboutin armeija oli suorittanut 31.1.2025 kaksi drooni-iskua Djiboutin ja Etiopian rajalla sijaitsevan Syaroun alueen afar-siviilejä vastaan. Iskuissa kuoli 15 henkilöä. Kyseessä oli ARDHD:n mukaan kolmas kerta kolmen kuukauden sisään, kun kyseinen alue joutui vastaavien hyökkäysten kohteeksi.[[70]](#footnote-70)

Djiboutissa toimii rikollisverkostoja, jotka koostuvat pääosin Djiboutin kansalaisista, joskin joillakin on yhteyksiä Etiopiassa ja Jemenissä toimiviin kollegoihinsa. Nämä verkostot harjoittavat ase- ja ihmiskauppaa ja ihmissalakuljetusta Jemenin, Turkin ja muiden Itä-Afrikan maiden välillä.[[71]](#footnote-71) Djiboutin hallitus ei täytä ihmiskaupan poistamista koskevia vähimmäisvaatimuksia eikä ole tehnyt merkittäviä toimenpiteitä niiden täyttämiseksi, ja USDOS luokittelee ajanjaksoa 4/2023–3/2024 tarkastelevassa ihmiskaupparaportissaan Djiboutin ihmiskaupan vastaisissa toimissa neliportaisen asteikon heikoimmalle tasolle 3 (tason 1 ollessa paras mahdollinen).[[72]](#footnote-72)

Ihmisoikeusrikkomuksiin syyllistyneiden rankaisemattomuus on edelleen ongelma, etenkin turvallisuussektorilla. Vuonna 2023 raportoitiin yhdestä valtion viranomaisen suorittamasta laittomasta taposta, kun tammikuussa 2023 huumerikoksista syytetty mies kuoli Dikhilin poliisin kiinniottamana. Ihmisoikeusjärjestöt nimesivät kuoleman syyksi kiduttamisen, ja tapaus aiheutti mielenosoituksia, joita rauhoittelemaan lähetettiin maan pääministeri. Hallitus ryhtyi vuonna 2023 vain harvoin toimiin ihmisoikeusrikkomuksiin tai korruptioon syyllistyneitä turvallisuusjoukkojen jäseniä vastaan. Joitakin hallinnon viranomaisia kuitenkin pidätettiin korruptiosta epäiltynä. Korruptiota raportoitiin ko. vuonna ”satunnaisesti”.[[73]](#footnote-73) Freedom House -järjestön vuotta 2023 käsittelevän katsauksen mukaan turvallisuusjoukot tekevät usein pidätyksiä ilman vaadittavaa tuomioistuimen lupaa. Turvallisuusjoukot syyllistyvät säännöllisesti fyysiseen väkivaltaan ja kidutukseen[[74]](#footnote-74) pidätysten ja vangitsemisten aikana. Vankilaolosuhteet ovat huonot, ja tutkintavankeudessa olevat ja tuomitut vangit pidetään usein yhdessä ylikansoituksen vuoksi. Edeltävinä vuosina turvallisuusjoukkojen tekemä kuolemaan johtava, rankaisematta jätetty väkivalta oli lisääntynyt.[[75]](#footnote-75) Pitkät tutkintavankeudet ovat ongelma. Pidätetyt odottavat usein oikeudenkäyntiä vuosien ajan. Väitteet poliittisesti motivoituneista syytteistä ovat yleisiä.[[76]](#footnote-76)

**Naisten ja vähemmistöjen asema**

Samaa sukupuolta olevien henkilöiden seksuaalista toimintaa ei ole Djiboutissa erikseen kielletty[[77]](#footnote-77), mutta tällaisesta toiminnasta on rangaistu laajempien moraalisäännösten nojalla, eikä seksuaali- tai sukupuolivähemmistöön kuuluvien ihmisten syrjinnän estämiseksi ole olemassa lakeja[[78]](#footnote-78). Rikoslaissa (1995) kielletään ”hyvän moraalin vastaisen” materiaalin levittäminen ja myynti sekä julkinen yllyttäminen ”hyvän moraalin vastaisiin käytäntöihin”.[[79]](#footnote-79) Djiboutissa esiintyy edelleen pakkoavioliittoja pääasiassa maaseudulla.[[80]](#footnote-80) YK:n kaikkinaisen naisiin kohdistuvan syrjinnän vastaisen CEDAW-komitean mukaan avioliitto sallitaan 16 ikävuodesta lähtien ja tällaisia liittoja myös solmitaan usein, etenkin maaseudulla.[[81]](#footnote-81)

Freedom House -järjestön vuotta 2023 käsittelevän raportin mukaan naisiin kohdistuva ympärileikkaus on laitonta, mutta useimmat naiset ja tytöt on ympärileikattu. Perheväkivallasta raportoidaan ja siitä nostetaan syytteitä vain harvoin, eikä avioliitossa tapahtuvaa raiskausta ole kriminalisoitu erikseen. Avioliittoon ja avioeroon liittyy lisäksi muita syrjiviä säännöksiä, ja naiset ovat miehiä epäedullisemmassa asemassa perintö- ja omistusoikeusasioissa.[[82]](#footnote-82) Freedom House -järjestön mukaan YK:n asiantuntijat vierailivat maassa syyskuussa 2024 tarkkailemassa tyttöjen ja naisten sukuelinten silpomisen (FGM/C / *female genital mutilation and cutting*) vastaisten toimien edistymistä. He havaitsivat, että vuosina 2012–2019 FGM/C:n esiintyvyys alle 14-vuotiaiden tyttöjen keskuudessa oli laskenut 43 prosentista 31 prosenttiin.[[83]](#footnote-83) Freedom House -järjestön vuotta 2022 käsittelevässä raportissa todetaan myös, että shariaan perustuvassa perhelaissa edellytetään, että naisten on saatava holhoojan suostumus avioliittoon.[[84]](#footnote-84)

YK:n CEDAW-komitea on lisäksi kiinnittänyt huomiota siihen, että Djiboutin maantieteellisen sijainnin, sosioekonomisten haasteiden ja ulkomaisten sotilastukikohtien vuoksi naisilla ja tytöillä, erityisesti pakolais- ja siirtolaisnaisilla ja -tytöillä sekä köyhyydessä elävillä ja seksuaali- ja sukupuolivähemmistöön kuuluvilla naisilla on suuri riski joutua ihmiskaupan ja seksuaalisen hyväksikäytön kohteeksi Djiboutissa. Lisäksi komitea on ilmaissut huolensa maaseutualueilla sijaitsevien sotilastukikohtien vaikutuksista, ml. em. väkivallan lisäksi sodankäyntivälineiden testaamisen mahdollisista vaikutuksista naisten ja tyttöjen turvallisuuteen ja toimeentuloon.[[85]](#footnote-85)

**Pakolaisten, turvapaikanhakijoiden ja maahan palaavien asema**

*Kts. myös tämän vastauksen 6. kohta.*

USDOS:n vuotta 2023 käsittelevän ihmisoikeusraportin mukaan Djiboutin hallinto on tehnyt yhteistyötä UNHCR:n ja muiden humanitaaristen organisaatioiden kanssa, jotta pakolaisille, turvapaikanhakijoille, maahan palaaville pakolaisille sekä muille erityistä huomiota kaipaaville väestönryhmille tarjotaan suojelua ja apua. Djiboutin lainsäädäntö takaa pakolaisille ja kansalaisille tasavertaisen oikeuden peruspalveluihin ja työhön, ja hallinto myös soveltaa tätä lainsäädäntöä aktiivisesti. Djiboutin lainsäädäntö takaa myös sisäisen liikkumisvapauden, ulkomaanmatkat, maastamuuton ja paluumuuton, ja hallitus kunnioittaa yleisesti näitä oikeuksia.[[86]](#footnote-86)

Muilta osin maahan palaavista djiboutilaisista löytyy hyvin rajallisesti tietoa. Yleisesti ottaen hyvin harva djiboutilainen lähtee maasta, johtuen mm. sen naapurimaiden alhaisista palkoista ja kielimuurista.[[87]](#footnote-87) Djiboutiin palaava muuttoliike koostuu etenkin ihmisistä, jotka palaavat Arabian niemimaan maista, kuten Jemenistä, Djiboutiin joko vapaaehtoisesti tai esim. Jemenin karkottamisen seurauksena.[[88]](#footnote-88) Esimerkiksi korona-aikana moni Djiboutin kautta kulkenut siirtolainen joutui saarroksiin pandemian vuoksi asetettujen rajoitusten takia ja palasi Djiboutiin. IOM (*International Organization for Migration*) ja Djiboutin hallinto tarjosivat tuolloin palanneille humanitaarista apua. Suuri osa heistä oli joko etiopialaisia tai somalialaisia.[[89]](#footnote-89)

Myöskään ulkomailta palaavien kansalaisten kohtelusta ei löydy juurikaan tietoa saatavilla olevista lähteistä. RSF-järjestö on raportoinut, että hallinto kohdistaa usein mielenkiintoa ja pidätyksiä itsenäisen ja ulkomailta käsin toimivan La Voix de Djibouti -median toimittajia kohtaan. Kyseinen media toimii Belgiassa, mutta sen toimittajia on pidätetty Djiboutissa.[[90]](#footnote-90) Eräässä tapauksessa vuonna 2020 Djiboutin ilmavoimien lentäjä pidätettiin Etiopiassa ja siirrettiin Djiboutiin vankilaan sen jälkeen, kun hän oli kuvannut Etiopiassa Djiboutin hallintoa kritisoivan videon.[[91]](#footnote-91) ARDHD-ihmisoikeusjärjestö on kertonut 14.8.2025, että uskottavien raporttien mukaan Djiboutin ”poliittinen poliisi” SDS (*Service de Documentation et de Sécurité*) oli pidättänyt ilmeisesti hallituksen vastustajana pidetyn Yhdysvaltojen kansalaisen Mohamed Chehemin, kun tämä oli matkustanut takaisin Djiboutiin tapaamaan siskoaan. Hänen siskonsa mies oli surmattu Djiboutin armeijan toimesta vuonna 1993, ja lisäksi hänen siskonsa poika oli ARDHD:n mukaan myös pidätetty hetki sitten.[[92]](#footnote-92)

# Minkälainen oikeusjärjestelmä Djiboutissa on? Onko maassa mahdollista turvautua viranomaisiin ja koskeeko se kaikkia väestöryhmiä?

Djiboutin perustuslaissa säädetään riippumattomasta oikeuslaitoksesta.[[93]](#footnote-93) Oikeuslaitos ei kuitenkaan ole riippumaton ja sen toiminta on tehotonta, ja sen korruptoituneisuudesta on raportoitu.[[94]](#footnote-94) Kansainvälisen korruption vastaisen Transparency International -järjestön korruptioindeksillä Djibouti sijoittui vuonna 2024 sijalle 127/180, sijan 180 edustaessa heikointa mahdollista sijoitusta.[[95]](#footnote-95)

USDOS:n vuotta 2023 käsittelevän ihmisoikeusraportin mukaan viranomaiset eivät ole noudattaneet johdonmukaisesti oikeuslaitosta ja oikeudenmukaista oikeudenkäyntiä koskevia perustuslain määräyksiä. Lainsäädännössä edellytetään, että kaikkien syytettyjen, ml. poliittisista ja kansallisen turvallisuuden loukkauksista syytettyjen, oikeudenkäynti on suoritettava kahdeksan kuukauden kuluessa syytteen nostamisesta. Tätä lain määräystä ei noudateta. Laki edellyttää, että valtio tarjoaa pidätetyille maksuttomia tulkkauspalveluja, mutta niitä ei ole aina ollut saatavilla. Vähävaraisilla on oikeus oikeusavustajan käyttöön rikos- ja siviiliasioissa, mutta toisinaan heillä ei ole ollut oikeusavustajaa käytössä. Vastaajalla on oikeus hakea muutosta tuomioonsa, mutta valitusprosessit ovat pitkiä.[[96]](#footnote-96)

Djiboutissa oikeusjärjestelmä perustuu pääasiassa ranskalaiseen siviililakiin ja tapaoikeuteen sekä islamilaiseen uskonnolliseen oikeuteen (lähinnä perhe- ja perintöasioissa)[[97]](#footnote-97) sekä kauppaoikeuteen[[98]](#footnote-98). Oikeuslaitos koostuu mm. ensimmäisen ja toisen asteen tuomioistuimista ja korkeimmasta oikeudesta sekä erikoistuomioistuimista kuten rikos-, hallinto- ja siviilituomioistuimista. Tuomareiden valinta ja nimittäminen kuuluu ensisijaisesti presidentille. Sekä lainsäädäntö- että toimeenpanovallan käyttäjillä on huomattavasti vaikutusvaltaa tuomioistuimiin. Bertelsmann Stiftung -säätiön mukaan Djiboutin oikeuslaitosta leimaa korruptio ja kapasiteetin vähäisyys eikä se ole riippumaton. Oikeuslaitoksen väitetään yleisesti rikkovan asianmukaisille oikeusprosesseille asetettuja vaatimuksia, ja sen väitetään yleisesti nostavan poliittisesti motivoituneita syytteitä.[[99]](#footnote-99) Myös Freedom House -järjestön mukaan tuomioistuimet kärsivät korruptiosta eivätkä ne ole poliittisesti riippumattomia. Presidentti nimittää korkeimman oikeuden tuomarit presidentin ja UMP:n ehdokkaista koostuvan tuomarineuvoston esityksestä. Presidentti ja kansalliskokouksen enemmistö valvovat myös perustuslakineuvoston nimityksiä.[[100]](#footnote-100)

Perinteistä tapaoikeutta sovelletaan usein konflikteissa (lähteessä konflikteilla tarkoitetaan ilmeisesti yksityishenkilöiden välisiä väkivaltatapauksia ja riitoja) ja niihin liittyvissä uhreille maksettavissa korvausasioissa. Tapaoikeuden mukaan korvaus maksetaan uhrin perheelle tappo- ja raiskaustapauksissa. Useimmiten osapuolet suosivat perinteistä tuomioistuinta arkaluonteisissa asioissa kuten raiskauksissa, joissa osapuolten yhteisymmärrykseen pääsemistä pidetään tärkeämpänä kuin uhrin oikeuksia. Perheet painostavat usein uhreja hyväksymään tällaiset tuomiot.[[101]](#footnote-101) Oikeusministeriön mukaan raiskaus- ja perheväkivallan uhrit välttävät usein virallista tuomioistuinjärjestelmää ja suosivat perheiden välistä sovintoa. Santarmilla on erityinen yksikkö sukupuoleen perustuvia väkivaltatapauksia varten, ja hallituksella on tukirahasto sekä lääketieteellistä ja psykososiaalista tukea tarjoavia hoitokeskuksia perheväkivaltaa kokeneille naisille.[[102]](#footnote-102)

Djiboutin lainvalvontaviranomaiset koostuvat Djiboutin kansallisesta poliisista (*Djibouti National Police*, DNP), kansallisesta santarmista (*Djiboutian National Gendarmerie*), dokumentointi- ja turvallisuuspalveluiden pääosastosta (*General Directorate for Services of Documentation and Security*) ja kansallisesta rannikkovartiostosta (*Djiboutian National Coast Guard*). Kaikki edellä mainitut havaitsevat, estävät ja ennaltaehkäisevät terroritekoja. DNP valvoo rajanylityspaikkoja, kun taas santarmit partioivat rajanylityspaikkojen välillä ja Djiboutin asevoimat partioivat syrjäisillä alueilla sijaitsevia maarajoja. Lainvalvontaviranomaiset ylläpitävät myös sisäisiä tarkastuspisteitä ja suorittavat satunnaisia saarto- ja etsintäoperaatioita pääkaupunkiseudulla.[[103]](#footnote-103)

Kansallinen poliisi vastaa Djiboutin kaupungin turvallisuudesta, ja se valvoo maahanmuutto- ja tullimenettelyjä kaikilla maarajojen ylityspaikoilla ja raportoi sisäasiainministeriölle. Kansallinen santarmi vastaa kaikesta turvallisuudesta Djiboutin kaupungin ulkopuolella sekä kaupungin sisäisen kriittisen infrastruktuurin, kuten kansainvälisen lentokentän suojelusta ja raportoi puolustusministerille. Kansallinen tiedustelu- ja turvallisuuspalvelu (*National Service of Intelligence and Security*) toimii lainvalvonta- ja tiedusteluvirastona, joka raportoi suoraan presidentille.[[104]](#footnote-104)

# Mikä on Djiboutin taloudellinen ja humanitaarinen tilanne?

Djibouti sijaitsee strategisesti tärkeällä maantieteellisellä paikalla Punaisenmeren ja Adeninlahden risteyskohdassa. Djiboutin satamien kautta hoidetaan 95 % Etiopian ulkomaankaupasta. Djiboutin satamat palvelevat myös Euroopan, Lähi-idän ja Aasian rahtikuljetusten välietappina. Hallituksella on pitkäaikaiset suhteet Yhdysvaltoihin, Japaniin, Italiaan, Saksaan, Espanjaan ja Kiinaan sekä Ranskaan. Talouden veturina toimivat erilaiset sotilastukikohdat ja satamiin perustuva kaupankäynti.[[105]](#footnote-105)

Djibouti on köyhä, pääasiassa urbaani maa, jossa alhainen koulutustaso, työttömyys ja lapsikuolleisuus on yleistä. Kuivalla ja tulva-alttiilla maalla on vain vähän luonnonvaroja ja vähäisesti mahdollisuuksia maatalous- tai teollisuussektorien kasvattamiseen. Maaseutuväestö elää pääasiassa paimentolaisuudesta.[[106]](#footnote-106) Noin 78,6 % väestöstä asuu kaupungeissa, pääasiassa pääkaupungissa Djiboutissa (asukasluku noin 600 000). Muiden kaupunkien väkiluvut ovat vain murto-osan tästä.[[107]](#footnote-107)

EU:n mukaan Djibouti on viime vuosina parantanut mm. sukupuolten välistä tasa-arvoa ja peruspalveluiden saatavuutta.[[108]](#footnote-108) Bertelsmann Stiftung -säätiön mukaan perusinfrastruktuurin ja -palvelujen (kuten terveydenhuollon ja korkeakoulutuksen) parannukset keskittyvät kuitenkin pääasiassa pääkaupunkiin, ja valtion reuna-alueet on pitkälti laiminlyöty. Palvelujen laadussa on eroja myös pääkaupungin sisällä. Lisääntyvän maalta kaupunkiin suuntautuvan muuttoliikkeen vuoksi epäviralliset asuinalueet ja ns. ”slummit” kasvavat Djibouti Cityn laitamilla.[[109]](#footnote-109) WHO on kuvaillut Djiboutin terveydenhuoltojärjestelmää heikoksi, mutta suhteellisen saavutettavaksi. Ilmainen terveydenhuolto on periaatteessa saatavilla kaikille asemasta riippumatta.[[110]](#footnote-110) Vuoden 2017 kansallinen pakolaislaki takaa pakolaisille ja turvapaikanhakijoille tasavertaisen pääsyn peruspalveluihin, joskin käytännössä nämä ryhmät kohtaavat esteitä palveluiden saavutettavuudessa.[[111]](#footnote-111)

Djiboutin työttömyyden on arvioitu olevan jopa 50 % työikäisestä väestöstä, ja nuoret kärsivät työttömyydestä ja alityöllisyydestä suhteettoman paljon. Epävirallisilla työmarkkinoilla on iso rooli. Noin kolmasosa työvoimasta on suoraan tai välillisesti liitoksissa hallituksen turvallisuus- ja tiedustelujoukkoihin.[[112]](#footnote-112) Djiboutin tilastoviraston vuotta 2017 koskevien tietojen mukaan työttömyysaste oli erilainen maan eri alueilla. Esimerkiksi Djiboutin kaupungissa 24,4 % työikäisestä väestöstä oli työssä, Tadjourahissa vastaava osuus oli 11,7 %. Djiboutin kaupungissa ja Tadjourahissa yli puolet työllisistä työskenteli julkisella sektorilla.[[113]](#footnote-113) Monien asukkaiden on vaikea löytää työtä viralliselta sektorilta, koska presidentti liittolaisineen valvoo tiukasti kaikkea laajamittaista taloudellista toimintaa. Mahdollisuutta oikeussuojalle riistäviä työolosuhteita vastaan valvotaan huonosti; siirtotyöläiset ja pakolaiset ovat erityisen alttiita väärinkäytöksille. Naisten mahdollisuudet löytää työtä ovat miehiä heikommat ja naisille maksetaan alempia palkkoja samasta työstä.[[114]](#footnote-114)

Djibouti on poliittisen vakautensa ja strategisen sijaintinsa vuoksi Itä-Afrikan ja Persianlahden valtioiden yhtymäkohdassa Adeninlahden ja Punaisenmeren varrella keskeinen kauttakulkupaikka Persianlahden valtioihin ja sen ulkopuolelle suuntaaville siirtolaisille, mukaan lukien turvapaikanhakijoille. Joka vuosi noin 200 000 ihmistä matkustaa Djiboutin kautta yrittäessään merimatkaa Arabian niemimaalle.[[115]](#footnote-115) Myös Djiboutin sisällä oleskelee arviolta 32 233 pakolaista ja turvapaikanhakijaa, joista suurin osa tulee Somaliasta ja Etiopiasta, mutta moni myös Jemenistä tai Eritreasta.[[116]](#footnote-116) Jemeniläiset alkoivat paeta Djiboutiin Jemenin konfliktin kärjistyessä vuonna 2015. Useimmat jemeniläiset ovat edelleen rekisteröimättömiä ja oleskelevat mieluummin Djiboutin kaupungissa kuin turvapaikanhakijoina ankeilla pakolaisleireillä. Djibouti on majoittanut pakolaisia ja turvapaikanhakijoita kuten somalialaisia, etiopialaisia ja eritrealaisia leireille jo 20 vuoden ajan juomavesi- ja elintarvikepulasta sekä työttömyydestä huolimatta.[[117]](#footnote-117) Kansainvälisen siirtolaisuusjärjestö IOM:n 25.9.2023 ja 29.11.2023 julkaisemissa raporteissa kuvataan mm. Djiboutin kautta kulkevia ajankohtaisia siirtolaisreittejä.[[118]](#footnote-118) Huhti-toukokuussa 2025 raportoitiin, että Djiboutin hallitus on käynnistänyt laajamittaisen kampanjan paperittomia maahanmuuttajia ja pakolaisia vastaan ja pidättänyt sekä karkottanut Jemenin, Somalian ja Etiopian kansalaisia oleskelu- ja työluvan säännösten rikkomisen vuoksi.[[119]](#footnote-119)

17 % Djiboutin väestöstä (n. 194 000 henkilöä) koki ruokaturvattomuutta touko-kesäkuussa 2025. Heistä n. 44 000 henkilöä oli hätätilanteessa (toiseksi heikoin tilanne viisiportaisella asteikolla) ja 150 000 kriisitilanteessa (keskimmäinen viisiportaisella asteikolla). Sosiaaliministeriön (*Ministère des Affaires Sociales*, MASS) ja humanitaaristen kumppaneiden tarjoamasta elintarvikeavusta huolimatta etenkin maaseudulla asuvat ihmiset kärsivät akuutista elintarviketilanteesta. Ruokaturvattomuuden tärkeimpiä syitä ovat mm. ravinnon vähäinen monipuolisuus, vähäiset elinkeino- ja työllistymismahdollisuudet, ostovoiman heikkous sekä ilmastoshokit tietyillä maan alueilla. Heinä-joulukuussa 2025 (ko. ajanjaksolle on tyypillistä erittäin korkeat lämpötilat ja paimentolaisuudesta riippuvien kotitalouksien siirtymiset) ruokaturvan kannalta hätätilanteessa on arvioitu olevan 55 000 ja kriisitilanteessa 175 000 ihmistä. Tammi-heinäkuussa 2025 heikoin elintarviketilanne arvioitiin olevan Obockin alueella ja paras Tadjouran, Ali Sabiehin ja Artan alueilla (Djibouti City ei ollut mukana analyysissä). Touko-kesäkuussa tilanne oli kuitenkin melko tasainen ympäri maata. Heikosta elintarviketurvasta kärsivät myös Markazin (Obock) sekä Holl-Hollin ja Ali Addehin (Ali Sabieh) leireillä asuvat pakolaiset ja kaupunkialueilla köyhimmät ja pätkätöistä riippuvaiset kotitaloudet (n. 13 % analysoidusta kaupunkiväestöstä).[[120]](#footnote-120)

Djiboutin ruokaturvatilanne on edellä mainittujen lukujen perusteella kuitenkin hieman kohentunut vuoteen 2023 verrattuna. Maalis-kesäkuussa 2023 21 % Djiboutin väestöstä (250 000 henkilöä) koki ruokaturvattomuutta[[121]](#footnote-121), ja joulukuussa 2023 ruokaturvattomien kotitalouksien määrä Djiboutissa oli WFP:n mukaan 48 % korkeampi vuotta aiempaan nähden[[122]](#footnote-122). Tilanteen huonontumisen taustalla olivat tuolloin mm. naapurimaiden konfliktit, globaalit talousshokit ja riippuvuus ruoan tuonnista ulkomailta sekä jatkuva kuivuus, riittämättömät sateet ja toisaalta tulvat.[[123]](#footnote-123)

# Voivatko kaikki Djiboutin kansalaiset liikkua ja muuttaa vapaasti maan sisällä?

Djiboutin lainsäädäntö takaa yleisen sisäisen liikkumisvapauden, ulkomaille matkustamisen, maastamuuton ja kotimaahan palaamisen.[[124]](#footnote-124) Djiboutin perustuslain (1992, muutettu viimeksi 2010) 14 artiklan mukaan kaikki kansalaiset voivat muuttaa vapaasti ja asettua asumaan koko maan alueella. Tätä määräystä voidaan rajoittaa vain lailla:

”*Article 14: All the citizens of the Republic have the right to move themselves and to establish themselves freely on the entire extent of the Republic. This right may only be limited by the law. No one may be submitted to preventative measures, except in the cases specified by the law*.”[[125]](#footnote-125)

Djiboutin siviililain (*Le Code Civil / Loi no 003/AN/18/8ème L.*) 132 –141 artikloissa määrätään henkilön kotipaikkaan liittyvistä asioista. Artikloissa ei mainita, että täysivaltainen aikuinen (mies) ei voisi valita asuinpaikkaansa vapaasti. Artiklan 134 mukaan muuttamisesta uudelle paikkakunnalle pitää ilmoittaa sekä vanhan että uuden paikkakunnan paikallisviranomaiselle. Ranskankielisessä laissa todetaan ilmoittamisesta seuraavasti:

*”Article 134: La preuve de l’intention résultera d’une déclaration expresse, faite tant à la mairie du lieu que l’on quittera, qu’à celle du lieu où on aura transféré son domicile. A défaut de déclaration expresse, la preuve de l’intention dépendra des circonstances.”[[126]](#footnote-126)*

Djibouti kunnioitti vuonna 2023 yleensä kansalaisten liikkumisoikeuksia (kts. myös tämän vastauksen 3. kohta).[[127]](#footnote-127) Pohjoisessa Eritrean rajalla tietyt alueet olivat vuonna 2023 sotilaallisessa valvonnassa,[[128]](#footnote-128) ja siviilien liikkumista on rajoitettu militarisoiduilla raja-alueilla Eritrean kanssa vallitsevien jännitteiden ja FRUD-Armén aikaisemman toiminnan vuoksi[[129]](#footnote-129). Esimerkiksi Kanadan viranomaisten 22.8.2025 päivittämän Eritrean matkustustiedotteen mukaan tilanne raja-alueella on edelleen jännittynyt.[[130]](#footnote-130) Hallitus on myös lakkauttanut poliittisten vastustajien matkustusoikeuksia.[[131]](#footnote-131) Lainvalvontaviranomaiset ylläpitävät maansisäisiä tarkastuspisteitä ja suorittavat satunnaisia saarto- ja etsintäoperaatioita pääkaupunkiseudulla.[[132]](#footnote-132) LDDH:n keräämien tietojen mukaan (7.3.2024) Djiboutin poliisi ja rannikkovartiosto on häätänyt (Djiboutin kaupungissa sijaitsevan) Doraleh’n alueen pitkäaikaisia, puolipaimentolaisia asukkaita kodeistaan antamatta heille mahdollisuutta siirtyä toiselle alueelle. LDDH:n mukaan kotiensa tuhoamista vastustaneita asukkaita on pidätetty väkivaltaisesti ja laittomasti.[[133]](#footnote-133)

# Onko Djiboutissa ollut mielenosoituksia? Onko mielenosoituksiin osallistuneisiin kohdistunut oikeudenloukkauksia?

Djiboutissa on ollut viime vuosina useita mielenosoituksia.[[134]](#footnote-134) Djiboutin perustuslaissa on säädetty kokoontumisvapaudesta. USDOS:in vuotta 2023 tarkastelevan ihmisoikeusraportin mukaan hallitus kuitenkin rajoitti tätä oikeutta, ja sisäministeriö vaati lupien anomista kokoontumisten järjestämiseen.[[135]](#footnote-135) Vuonna 2024 raportoitiin, että joitakin mielenosoittajia, opposition jäseniä, journalisteja ja bloggaajia on pidätetty mielivaltaisesti.[[136]](#footnote-136) Hallitus ei vuonna 2023 juurikaan rajoittanut internetin käyttöä, mutta valvoi sosiaalista mediaa estääkseen mielenosoituksia ja liian kriittisiä kannanottoja. Journalisteilta, yksityisiltä kansalaisilta ja poliittisilta puolueilta vaadittiin viestintäministeriön myöntämiä lupia sosiaalisen median tilien perustamista varten. Viestintäministeriö ei myöntänyt näitä lupia hallituskriittisille tahoille.[[137]](#footnote-137)

Esimerkiksi 8.5.2022 poliittinen oppositiokoalitio AMAD pyysi lupaa rauhanomaisen mielenosoituksen järjestämiseen Gouled -stadionin edessä 13.5. Ministeriö epäsi luvan ”alueelliseen ja maailmanlaajuiseen tilanteeseen” vedoten. Pieni määrä henkilöitä osallistui kuitenkin mielenosoitukseen stadionin edessä. Djiboutin poliisi, joka oli aiemmin pystyttänyt useita tarkastuspisteitä Balbalan työväenluokkaisen esikaupungin ja stadionin välisen tien varteen estääkseen mielenosoitukseen osallistumisen, pidätti noin 10 mielenosoittajaa, ml. oppositiopuolueen johtajia. Useimmat vapautettiin samana päivänä, paitsi ARD:n (*Republican Alliance for Development*) -oppositiopuolueen varapuheenjohtaja Hassan Mohamed ”Tourab” Hassan ja *Unified Democratic Center* -oppositiopuolueen puheenjohtaja Ahmed Mohamed Youssouf, jotka vapautettiin yli 30 tunnin pidätyksen jälkeen. Hassan pidätettiin uudestaan toukokuun lopulla noin kahdeksi vuorokaudeksi.[[138]](#footnote-138)

ACLED-konfliktitietokannassa on raportoitu useista mielenosoituksista ja mellakoista (tarkasteltu aikaväliä 1.1.2020–31.7.2025). Vuonna 2020 ACLEDissa raportoitiin kaikkiaan 30 mielenosoitusta[[139]](#footnote-139), joista osa oli rauhallisia ja osa väkivaltaisia. Vuonna 2021 vastaavia välikohtauksia raportoitiin 20, vuonna 2022 yhteensä 5 ja vuonna 2023 yhteensä 3.[[140]](#footnote-140) Vuonna 2024 raportoitiin yhdestä tapauksesta ja vuoden 2025 tammi-heinäkuussa ei yhdestäkään.[[141]](#footnote-141) Vuosien 2021–2023 mielenosoituksia ja mellakoita on listattu tarkemmin Maahanmuuttoviraston maatietopalvelun 15.4.2024 julkaisemassa kyselyvastauksessa.[[142]](#footnote-142) Vuonna 2024 ainoa ACLED:n raportoima mielenosoitus tai mellakka tapahtui 24.5.2024, kun poliisit pidättivät 150 mellakoitsijaa Arhiban ja Salines Ouestin naapurustoissa Djiboutin kaupungissa sen jälkeen, kun naapurustossa oli raportoitu väkivaltaisuuksista. Kuten mainittu, vuoden 2025 tammi-heinäkuun aikana ei ole ACLED-konfliktitietokannan mukaan raportoitu mielenosoituksia.[[143]](#footnote-143)

## Lähteet

ACLED (Armed Conflict and Event Location Database)

1.9.2025. *Data Export Tool* (turvallisuusvälikohtaukset Djiboutissa aikavälillä 1.3.2024–31.7.2025). <https://acleddata.com/data-export-tool/> (käyty 4.9.2025).

1.3.2024. *Data Export Tool* (turvallisuusvälikohtaukset Djiboutissa aikavälillä 1.1.2020–29.2.2024). <https://acleddata.com/data-export-tool/> (käyty 4.9.2025).

[päiväämätön]. *Conflict in the Horn of Africa.* <https://acleddata.com/region/conflict-horn-africa> (käyty 4.9.2025).

Al Jazeera 12.8.2025. *Key issues omitted in revised US State Department human rights report.* <https://www.aljazeera.com/news/2025/8/12/us-state-department-issues-greatly-diminished-human-rights-report-2#:~:text=A%20key%20annual%20United%20States%20government%20report,and%20%E2%80%9CLiberty%2C%E2%80%9D%20and%20%E2%80%9CSecurity%20of%20the%20Person.%E2%80%9D> (käyty 9.9.2025).

ARDHD (Association pour le Respect des Droits de l’Homme à Djibouti)

14.8.2025. *Nouvelles arrestations « illégales » à Djibouti. Selon la LDDH, il s’agit de Houmed Kamil Houmed et de Mohamed Chehem.* <https://www.ardhd.org/2025/08/14/14-08-2025-breve-2512-nouvelles-arrestations-illegales-a-djibouti-selon-la-lddh-il-sagit-de-houmed-kamil-houmed-et-de-mohamed-chehem/> (käyty 9.9.2025).

1.2.2025. *FRUD: communiqué pour dénoncer les attaques de drones tueurs contre des civils innocents et sans défense.* <https://www.ardhd.org/2025/02/01/01-02-2025-breve-2457-frud-communique-pour-denoncer-les-attaques-de-drones-tueurs-contre-des-civils-innocents-et-sans-defense/> (käyty 9.9.2025).

21.3.2024. *Communiqué Du Frud: Le Régime De Djibouti S’attaque Une Fois Encore À La Population Civile Afar Du Sud Ouest De Djibouti.* <https://www.ardhd.org/2024/03/21/21-03-2024-breve-2405-communique-du-frud-le-regime-de-djibouti-sattaque-une-fois-encore-a-la-population-civile-afar-du-sud-ouest-de-djibouti-english-version-below/>(käyty 10.4.2024).

7.3.2024. *LDDH: Decasement Brutal.* <https://www.ardhd.org/2024/03/08/08-03-2024-breve-2397-lddh-decasement-brutal/> (käyty 10.4.2024).

AUSSOM (African Union Support and Stabilization Mission in Somalia) 9.6.2025. *AUSSOM Djiboutian troops mark Armed Forces Day.* <https://au-ssom.org/aussom-djiboutian-troops-mark-armed-forces-day/> (käyty 8.9.2025).

BBC (British Broadcasting Corporation) 18.4.2023. *Djibouti country profile.* <https://www.bbc.com/news/world-africa-13231761> (käyty 25.3.2024).

Bertelsmann Stiftung 19.3.2024. *BTI 2024 Country Report. Djibouti.* <https://bti-project.org/fileadmin/api/content/en/downloads/reports/country_report_2024_DJI.pdf> (käyty 25.3.2024).

CIA (Central Intelligence Agency) 2.9.2025. *The World Factbook – Djibouti.* <https://www.cia.gov/the-world-factbook/countries/djibouti> (käyty 2.9.2025).

CNN (Cable News Network) / Hansler, Jennifer & Atwood, Kylie 12.8.2025. *State Department human rights report scaled back, omits details on abuses in politically allied countries.* <https://edition.cnn.com/2025/08/12/politics/state-department-human-rights-violations-report#:~:text=The%20latest%20report%20was%20stripped%20of%20many,or%20denial%20of%20a%20fair%20public%20trial>. (käyty 9.9.2025).

EEAS (European External Action Service) 22.5.2025. *2024 Human Rights and Democracy in the World (country reports).* <https://www.eeas.europa.eu/sites/default/files/2025/documents/2024%20Human%20Rights%20and%20Democracy%20in%20the%20World%20%28country%20reports%29.pdf> (käyty 3.9.2025).

Encyclopaedia Britannica / Cutbill, Catherine & Schraeder, Peter 31.8.2025. *Djibouti.* <https://www.britannica.com/place/Djibouti> (käyty 2.9.2025).

FIDH (Fédération Internationale Pour Les Droits Humains)

18.4.2023. *Djibouti : nouvelle arrestation arbitraire d’un opposant politique.* <https://www.fidh.org/fr/regions/afrique/djibouti/djibouti-arrestation-arbitraire-d-un-opposant-politique-en-visite-a> (käyty 25.3.2024).

8.6.2022. *Musellement de l’opposition, violations des droits humains: inquiétude à Djibouti*. <https://www.fidh.org/fr/regions/afrique/djibouti/musellement-de-l-opposition-violations-des-droits-humains-inquietude> (käyty 25.3.2024).

Freedom House

2025. *Freedom in the World 2025. Djibouti.* <https://freedomhouse.org/country/djibouti/freedom-world/2025> (käyty 1.9.2025).

2024. *Freedom in the World 2024. Djibouti.* <https://freedomhouse.org/country/djibouti/freedom-world/2024>(käyty 1.9.2025).

2023. *Freedom in the World 2023. Djibouti.* <https://freedomhouse.org/country/djibouti/freedom-world/2023> (käyty 3.9.2025).

Government of Canada 22.8.2025. *Eritrea travel advice.* <https://travel.gc.ca/destinations/eritrea> (käyty 3.9.2025).

Hiiraan 19.5.2025. *Djibouti begins deportation campaign targeting Yemeni, Somali, and Ethiopian migrants.* <https://www.hiiraan.com/news4/2025/May/201566/djibouti_begins_deportation_campaign_targeting_yemeni_somali_and_ethiopian_migrants.aspx> (käyty 3.9.2025).

Horn Observer 9.6.2020. *RSF: Djibouti arrests two journalists, one of them RSF's correspondent.* <https://hornobserver.com/articles/438/RSF-Djibouti-arrests-two-journalists-one-of-them-RSFs-correspondent> (käyty 8.9.2025).

ILGA (International Lesbian, Gay, Bisexual, Trans and Intersex Association) 12/2020. *State-Sponsored Homophobia.* <https://ilga.org/wp-content/uploads/2023/11/ILGA_World_State_Sponsored_Homophobia_report_global_legislation_overview_update_December_2020.pdf> (käyty 25.3.2024).

INSTAD (Institut de la Statistique de Djibouti) 2/2024, s. 8 [taulukko]. *Annuaire Statistique. 4ème trimestre 2023 (T4–2024)*. <http://www.instad.dj/assets/doc/Annuaire_Statistique_2023.pdf> (käyty 25.3.2024).

Integral Human Development 1/2022. *Country Profiles. Djibouti.* <https://migrants-refugees.va/country-profile/djibouti/#:~:text=In%20recent%20years,%20Djibouti%20has%20experienced%20different,activities%20taking%20place%20at%20Djibouti%20City%27s%20port>. (käyty 8.9.2025).

International Crisis Group

7/2025. *Crisis Watch* [interaktiivinen kartta].<https://www.crisisgroup.org/crisiswatch?utm_campaign=cw_menu_link> (käyty 1.9.2025).

10/2022. *Crisis Watch – Djibouti.* <https://www.crisisgroup.org/crisiswatch/database?location%5B%5D=172&crisis_state=&created=> (käyty 25.3.2024).

[päiväämätön]. *About Crisis Watch.* <https://www.crisisgroup.org/crisiswatch/about-crisiswatch> (käyty 1.9.2025).

IOM (International Organization for Migration)

2.9.2025. *DTM (Displacement Tracking Matrix). Djibouti — Flow Monitoring Dashboard 88 (June 2025).* <https://dtm.iom.int/reports/djibouti-flow-monitoring-dashboard-88-june-2025?close=true> (käyty 8.9.2025).

29.11.2023. *Migration along the Eastern Corridor. Report of 44 as of 31 October 2023.* <https://eastandhornofafrica.iom.int/sites/g/files/tmzbdl701/files/documents/2023-11/iom_eastern-corridor-migrant-situation_31102023.pdf> (käyty 25.3.2024).

25.9.2023. *A region on the move 2022: East and Horn of Africa.* <https://eastandhornofafrica.iom.int/sites/g/files/tmzbdl701/files/documents/2023-09/pub2023-044-r-on-the-move-2022-eha.pdf>(käyty 25.3.2024).

25.9.2020. *Thousands of African Migrants Return from Yemen, Assisted by IOM in Djibouti.* <https://www.iom.int/news/thousands-african-migrants-return-yemen-assisted-iom-djibouti> (käyty 8.9.2025).

IPC (Integrated Food Security Phase Classification)

24.6.2025. *République de Djibouti: Analyse de l’insécurité alimentaire aiguë et de la malnutrition aiguë de l’IPC mai– décembre 2025 (publié en 24 juin 2025).* <https://www.ipcinfo.org/fileadmin/user_upload/ipcinfo/docs/IPC_Djibouti_Acute_FoodInsecurity_Acute_Malnutrition_May_Dec2025_Report_French.pdf> (käyty 3.9.2025).

2.7.2023. *Djibouti. Analyse de l’insécurité alimentaire aiguë et de la malnutrition aiguë de l’IPC. Janvier – Decembre 2023.* <https://www.ipcinfo.org/fileadmin/user_upload/ipcinfo/docs/IPC_Djibouti_Acute_FoodInsec_Malnutrition_JanDec2023_Report_French.pdf> (käyty 3.9.2025).

Maahanmuuttovirasto / maatietopalvelu 15.4.2024. *Djibouti / Yleinen tilannekuva, mielenosoitukset* [kyselyvastaus]. Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/2d35e5fa-54ac-48fa-91eb-338cdfc76745> (käyty 1.9.2025).

NPR (National Public Radio) / Smith, Graham; Kelemen, Michele; McMillan, Nick & Hurt, Alyson 12.8.2025. *State Department slashes its annual reports on human rights.* <https://www.npr.org/2025/08/12/nx-s1-5495621/state-department-human-rights-reports-slashed> (käyty 9.9.2025).

OFPRA (Office Français de Protection des Réfugiés et Apatrides)

1.8.2023. *Djibouti: Le Mouvement pour le renouveau démocratique et le développement (MRD)* [raportti]. <https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2308_dji_mrd_160330_web.pdf> (käyty 27.3.2024).

30.6.2023. *Djibouti: les partis d’opposition Cadre légal, organisation générale, relations ethno-claniques et traitement des opposants* [raportti]. <https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2306_dji_partis_opposition_159405_web.pdf> (käyty 27.3.2024).

15.6.2023a. *Djibouti: les mariages forces* [raportti]. <https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2306__dji___mariage_force_158787_web.pdf> (käyty 27.3.2024).

15.6.2023b. *Djibouti: Organisation de la police et exactions imputées* [raportti]. <https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2306_dji_police_157881_web.pdf> (käyty 27.3.2024).

The Reporter Ethiopia 26.4.2025. *Djibouti Cracks Down on Undocumented Ethiopian Migrants, Inks Deal with Cairo.* <https://www.thereporterethiopia.com/44886/> (käyty 3.9.2025).

République de Djibouti

2018. *Le Code Civil* / *Le Code Civil / Loi no 003/AN/18/8ème L.* Saatavilla: <https://www.refworld.org/legal/legislation/natlegbod/2018/fr/123220> (käyty 25.3.2024).

1992 / 2010. *Djibouti's Constitution of 1992 with Amendments through 2010.* Saatavilla: <https://www.constituteproject.org/constitution/Djibouti_2010.pdf?lang=en> (käyty 25.3.2024).

RSF (Reporters Without Borders)

2025. *2025 World Press Freedom Index.* <https://rsf.org/en/index> (käyty 1.9.2025).

6.5.2020. *Djibouti arrests reporter on World Press Freedom Day.* <https://rsf.org/en/djibouti-arrests-reporter-world-press-freedom-day> (käyty 8.9.2025).

31.10.2019. *Djibouti: a journalist beaten and arrested twice.* <https://rsf.org/en/djibouti-journalist-beaten-and-arrested-twice> (käyty 8.9.2025).

Somali Magazine 19.5.2025. *Djibouti’s Deportation Crackdown Sparks Humanitarian Concerns.* <https://somalimagazine.so/djiboutis-deportation-crackdown-sparks-humanitarian-concerns/> (käyty 3.9.2025).

Transparency International 2025. *Our Work in Djibouti.* <https://www.transparency.org/en/countries/djibouti> (käyty 3.9.2025).

UN CEDAW (United Nations Committee on the Elimination of Discrimination against Women) 26.2.2024. *Concluding observations on the combined fourth and fifth periodic reports of Djibouti\*.* <https://docs.un.org/en/CEDAW/C/DJI/CO/4-5> (käyty 3.9.2025).

UNHCR (United Nations High Commissioner for Refugees) / African Development Bank Group / IGAD (Intergovernmental Authority on Development) 7.5.2025. *Regional Program on Enhancing the Investment Climate for the Economic Empowerment of Refugee, Returnee and Host/Return Community Women in the East and Horn of Africa and Great Lakes Region. Regional Report 2024*. <https://www.unhcr.org/africa/media/unhcr-final-regional-report-may-2025-pdf> (käyty 1.9.2025).

UN HRC (United Nations Human Rights Council) 28.8.2023. *Report of the Working Group on the Universal Periodic Review\*, Djibouti.* <https://undocs.org/Home/Mobile?FinalSymbol=A%2FHRC%2F55%2F11&Language=E&DeviceType=Desktop&LangRequested=False>(käyty 4.4.2024).

UN (United Nations) Geospatial 1.12.2011. *Djibouti* [kartta]. <https://www.un.org/geospatial/content/djibouti> (käyty 25.3.2024).

Université Laval 19.3.2024. *Djibouti.* <https://www.axl.cefan.ulaval.ca/afrique/djibouti.htm> (käyty 25.3.2024).

US (United States) Congress 30.7.2025. *The Foreign Terrorist Organization (FTO) List.* <https://www.congress.gov/crs-product/IF10613> (käyty 2.9.2025).

USDOL (United States Department of Labor) 5.9.2024. *2023 Findings on the Worst Forms of Child Labor: Djibouti.* <https://www.dol.gov/sites/dolgov/files/ILAB/child_labor_reports/tda2023/Djibouti.pdf> (käyty 1.9.2025).

USDOS (United States Department of State)

12.8.2025. *2024 Country Report on Human Rights Practices: Djibouti.* <https://www.state.gov/wp-content/uploads/2025/07/624521_DJIBOUTI-2024-HUMAN-RIGHTS-REPORT.pdf> (käyty 1.9.2025).

12.12.2024. *Country Reports on Terrorism 2023: Djibouti.* <https://www.state.gov/reports/country-reports-on-terrorism-2023/djibouti/> (käyty 1.9.2025).

24.6.2024. *2024 Trafficking in Persons Report: Djibouti.* <https://www.state.gov/reports/2024-trafficking-in-persons-report/djibouti/> (käyty 3.9.2025).

23.4.2024. *Djibouti 2023 Human Rights Report.* <https://www.state.gov/wp-content/uploads/2024/02/528267_DJIBOUTI-2023-HUMAN-RIGHTS-REPORT.pdf> (käyty 1.9.2025).

30.11.2023. *Country Reports on Terrorism 2022: Djibouti.* <https://www.state.gov/reports/country-reports-on-terrorism-2022/djibouti> (käyty 25.3.2024).

20.3.2023. *Djibouti 2022 Human Rights Report.* <https://www.state.gov/wp-content/uploads/2023/02/415610_DJIBOUTI-2022-HUMAN-RIGHTS-REPORT.pdf> (käyty 3.9.2025).

6/2023. *Trafficking in Persons Report.* <https://www.state.gov/wp-content/uploads/2023/09/Trafficking-in-Persons-Report-2023_Introduction-V3e.pdf> (käyty 25.3.2024).

VOA (Voice of America) 2.2.2025. *Huit membres d'un groupe rebelle tués dans une attaque de drone à Djibouti.* <https://www.voaafrique.com/a/huit-membres-d-un-groupe-rebelle-tu%C3%A9s-dans-une-attaque-de-drone-%C3%A0-djibouti/7960045.html> (käyty 1.9.2025).

WHO (World Health Organization) 12.9.2024. *Greater Horn of Africa (GHoA) Food Insecurity and Health Crisis. Public Health Situation Analysis (PHSA).* <https://cdn.who.int/media/docs/default-source/documents/emergencies/who-ghoa-phsa-081024.pdf?sfvrsn=df95f837_1> (käyty 2.9.2025).

WFP (World Food Programme) 31.3.2024. *Djibouti: Annual Country Report 2023 - Country Strategic Plan 2020 – 2024*. <https://docs.wfp.org/api/documents/WFP-0000157709/download/> (käyty 4.4.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Maahanmuuttovirasto / maatietopalvelu 15.4.2024. Saatavilla Tellus-maatietokannassa. [↑](#footnote-ref-1)
2. CIA 2.9.2025. [↑](#footnote-ref-2)
3. Bertelsmann Stiftung 19.3.2024, s. 32. [↑](#footnote-ref-3)
4. Esim. Bertelsmann Stiftung 19.3.2024, s. 3. [↑](#footnote-ref-4)
5. Freedom House 2025. Lisätietoja oppositiopuolueista ja niiden jäsenten kohtelusta ks. OFPRA 30.6.2023 [raportti] [ranskankielinen]. [↑](#footnote-ref-5)
6. Bertelsmann Stiftung 19.3.2024, s. 3. [↑](#footnote-ref-6)
7. CIA 2.9.2025; Bertelsmann Stiftung 19.3.2024, s. 15–16. [↑](#footnote-ref-7)
8. CIA 2.9.2025. [↑](#footnote-ref-8)
9. Djibouti jakautuu kuuteen alueeseen (*cercles*), jotka ovat Ali Sabieh, Arta, Dikhil, Djibouti, Obock, Tadjourah (CIA 2.9.2025). Alueiden sijainti ks. UN Geospatial 1.12.2011 [kartta]. [↑](#footnote-ref-9)
10. Freedom House 2024. [↑](#footnote-ref-10)
11. Freedom House 2025. [↑](#footnote-ref-11)
12. Lisätietoja MRD:stä ja sen jäsenten kohtelusta ks. OFPRA 1.8.2023 [raportti][ranskankielinen]. [↑](#footnote-ref-12)
13. Bertelsmann Stiftung 19.3.2024, s. 15. [↑](#footnote-ref-13)
14. INSTAD 2/2024, s. 8 [taulukko]. [↑](#footnote-ref-14)
15. CIA 2.9.2025. [↑](#footnote-ref-15)
16. CIA 2.9.2025. [↑](#footnote-ref-16)
17. CIA 2.9.2025; Université Laval 19.3.2024. [↑](#footnote-ref-17)
18. Université Laval 19.3.2024. [↑](#footnote-ref-18)
19. Encyclopaedia Britannica / Cutbill & Schraeder 31.8.2025. [↑](#footnote-ref-19)
20. Université Laval 19.3.2024. [↑](#footnote-ref-20)
21. Encyclopaedia Britannica / Cutbill & Schraeder 31.8.2025. [↑](#footnote-ref-21)
22. Encyclopaedia Britannica / Cutbill & Schraeder 31.8.2025. [↑](#footnote-ref-22)
23. Université Laval 19.3.2024. [↑](#footnote-ref-23)
24. Université Laval 19.3.2024. [↑](#footnote-ref-24)
25. Université Laval 19.3.2024. [↑](#footnote-ref-25)
26. Encyclopaedia Britannica / Cutbill & Schraeder 31.8.2025. [↑](#footnote-ref-26)
27. Bertelsmann Stiftung 19.3.2024, s. 6. [↑](#footnote-ref-27)
28. Bertelsmann Stiftung 19.3.2024, s. 7. [↑](#footnote-ref-28)
29. OFPRA 30.6.2023, s. 8 [raportti]. Marc Fontrierin haastattelu 23.3.2018. Fontrier on entinen merivoimien upseeri ja Afrikan sarveen erikoistunut kirjoittaja. [↑](#footnote-ref-29)
30. Bertelsmann Stiftung 19.3.2024, s. 7. [↑](#footnote-ref-30)
31. OFPRA 30.6.2023, s. 8 [raportti]. Alkuperäislähde: Morin, Didier 2003. *Dictionnaire historique ‘afar*. Karthala, Pariisi. [↑](#footnote-ref-31)
32. OFPRA 30.6.2023, s. 8 [raportti]. Marc Fontrierin haastattelu 23.3.2018 ja Fontrier, Marc 2003. *Abou Bakr Ibrahim, Pacha de Zeyla – Marchand d’esclaves*. L’Harmattan, Pariisi. [↑](#footnote-ref-32)
33. Encyclopaedia Britannica / Cutbill & Schraeder 31.8.2025. [↑](#footnote-ref-33)
34. OFPRA 30.6.2023, s. 8 [raportti]. Marc Fontrierin haastattelu 23.3.2018. [↑](#footnote-ref-34)
35. Bertelsmann Stiftung 19.3.2024, s. 32. [↑](#footnote-ref-35)
36. CIA 2.9.2025. [↑](#footnote-ref-36)
37. Bertelsmann Stiftung 19.3.2024, s. 7–8. [↑](#footnote-ref-37)
38. Freedom House 2024. [↑](#footnote-ref-38)
39. CIA 2.9.2025; BBC 18.4.2023. [↑](#footnote-ref-39)
40. CIA 2.9.2025. [↑](#footnote-ref-40)
41. Ransk. Bertelsmann Stiftung 19.3.2024, s. 5; engl. BBC 18.4.2023. [↑](#footnote-ref-41)
42. Bertelsmann Stiftung 19.3.2024, s. 6, 28. [↑](#footnote-ref-42)
43. International Crisis Group 10/2022. Ks. myös VOA 2.2.2025. [↑](#footnote-ref-43)
44. USDOS 30.11.2023; US Congress 30.7.2025. [↑](#footnote-ref-44)
45. Tarkistettu mm. ACLED-konfliktitietokanta; ISS (Institute for Security Studies <https://issafrica.org/search>); CFR (Council on Foreign Relations <https://www.cfr.org/sub-saharan-africa/djibouti>); UCDP (Uppsala Conflict Data Program <https://ucdp.uu.se/country/522>); Political Geography Now <https://www.polgeonow.com/>; CIA 2.9.2025; Freedom House 2024; Freedom House 2025; USDOS 12.8.2025; International Crisis Group -järjestön uusin Crisis Watch -päivitys, joka on julkaistu 7/2025. Djibouti on “standby-seurannassa”, mikä tarkoittaa sitä, että Crisis Group päivittää maan tilannetta ainoastaan silloin, jos siellä havaitaan väkivallan tai levottomuuksien lisääntymistä (ks. International Crisis Group [päiväämätön]). [↑](#footnote-ref-45)
46. EEAS 22.5.2025, s. 94. [↑](#footnote-ref-46)
47. Bertelsmann Stiftung 19.3.2024, s. 7. [↑](#footnote-ref-47)
48. Ks. esim. ACLED [päiväämätön]. [↑](#footnote-ref-48)
49. ACLED 1.9.2025. [↑](#footnote-ref-49)
50. ACLED (Armed Conflict Location & Event Data Project) -konfliktitietokanta tuottaa tietoa turvallisuusvälikohtauksista eli eri maissa raportoiduista väkivaltaisista tapahtumista. ACLED-tietokannassa eritellään välikohtaukset muun muassa niiden tyypin, ajankohdan, osapuolten, sijainnin ja surmansa saaneiden määrän mukaan. Tietokanta perustuu avoimiin lähteisiin, ja aineistoa kerätään pääasiassa paikallisista, kansallisista ja kansainvälisistä uutisista. Tietokanta on julkinen mutta maksullinen ja edellyttää kirjautumista (ACLED [päivitetty 31.7.2025]). Maahanmuuttovirastossa on sovittu eri konfliktimaiden turvallisuusvälikohtausten ja siviiliuhrien tarkasteluun yhtenäinen käytäntö, jossa tarkastellaan ACLED-tietokannasta taisteluja (battles), räjähde- ja muita etäiskuja (explosions/remote violence) sekä siviiliväestöön kohdistunutta väkivaltaa (violence against civilians) koskevaa tietoa. Välikohtauslukuihin ei sisällytetä mielenosoituksia (demonstrations), mellakoita (riots) eikä strategista kehitystä (strategic development), ellei erikseen mainittu, kuten tämän vastauksen kohdassa 7. [↑](#footnote-ref-50)
51. ACLED 1.9.2025. [↑](#footnote-ref-51)
52. Maahanmuuttovirasto / maatietopalvelu 15.4.2024. Saatavilla Tellus-maatietokannassa. Kyseisessä vastauksessa on käsitelty mm. Djiboutin armeijan ja FRUD-kapinallisten välisiä yhteenottoja ja afarien ja issojen militioiden/siviilien välisiä suhteita; Eritrean ja Djiboutin välistä rajakiistaa; sekä Al-Shabaabin muodostamaa uhkaa. [↑](#footnote-ref-52)
53. ACLED 1.9.2025. [↑](#footnote-ref-53)
54. USDOS 30.11.2023. [↑](#footnote-ref-54)
55. AUSSOM 9.6.2025. [↑](#footnote-ref-55)
56. Freedom House 2025. [↑](#footnote-ref-56)
57. USDOS 12.8.2025. Useat mediat ovat raportoineet USDOS:n ihmisoikeusraportteihin tehdyistä muutoksista sekä niiden ongelmallisuudesta. Ks. esim. Al Jazeera 12.8.2025; CNN / Hansler & Atwood 12.8.2025; NPR / Smith et al. 12.8.2025. [↑](#footnote-ref-57)
58. USDOS 12.8.2025. [↑](#footnote-ref-58)
59. USDOL 5.9.2024. [↑](#footnote-ref-59)
60. Freedom House 2025. [↑](#footnote-ref-60)
61. Freedom House 2024. [↑](#footnote-ref-61)
62. USDOS 12.8.2025, s. 2–3. [↑](#footnote-ref-62)
63. RSF 2025. [↑](#footnote-ref-63)
64. Bertelsmann Stiftung 19.3.2024, s. 12. [↑](#footnote-ref-64)
65. FIDH 18.4.2023; FIDH 8.6.2022. [↑](#footnote-ref-65)
66. FIDH 18.4.2023. [↑](#footnote-ref-66)
67. FIDH 8.6.2022. [↑](#footnote-ref-67)
68. USDOS 12.8.2025, s. 9. [↑](#footnote-ref-68)
69. ARDHD 21.3.2024. [↑](#footnote-ref-69)
70. ARDHD 1.2.2025. [↑](#footnote-ref-70)
71. Bertelsmann Stiftung 19.3.2024, s. 12. [↑](#footnote-ref-71)
72. USDOS 24.6.2024. Tasot ovat tier 1, tier 2, tier 2 watch list ja tier 3 (USDOS 6/2023, s. 71). [↑](#footnote-ref-72)
73. USDOS 23.4.2024, s. 2–3 & 14. [↑](#footnote-ref-73)
74. Lisätietoja Djiboutin poliisin organisaatiosta ja rankaisemattomuudesta ks. OFPRA 15.6.2023b [raportti] [ranskankielinen]. [↑](#footnote-ref-74)
75. Freedom House 2024. [↑](#footnote-ref-75)
76. Freedom House 2024. [↑](#footnote-ref-76)
77. Freedom House 2024; ILGA 12/2020, s. 91. [↑](#footnote-ref-77)
78. Freedom House 2024. [↑](#footnote-ref-78)
79. ILGA 12/2020, s. 148. [↑](#footnote-ref-79)
80. Lisätietoja pakkoavioliitoista ja viranomaissuojelusta ks. OFPRA 15.6.2023a [raportti] [ranskankielinen]. [↑](#footnote-ref-80)
81. UN CEDAW 26.2.2024, s. 6. [↑](#footnote-ref-81)
82. Freedom House 2024. [↑](#footnote-ref-82)
83. Freedom House 2025. [↑](#footnote-ref-83)
84. Freedom House 2023. [↑](#footnote-ref-84)
85. UN CEDAW 26.2.2024, s. 7 & 14. [↑](#footnote-ref-85)
86. USDOS 23.4.2024, s. 11. [↑](#footnote-ref-86)
87. Integral Human Development 1/2022. [↑](#footnote-ref-87)
88. IOM 25.9.2020; IOM 2.9.2025. Kaikki IOM:n ylläpitämät, Djiboutin muuttoliikkeitä seuraavat DTM-tilannekatsausraportit (Displacement Tracking Matrix) raportoivat Jemenistä Djiboutiin palaavasta muuttoliikkeestä. Raportit ovat nähtävillä seuraavassa osoitteessa: <https://dtm.iom.int/djibouti>. [↑](#footnote-ref-88)
89. IOM 25.9.2020. [↑](#footnote-ref-89)
90. RSF 6.5.2020. Ks. myös RSF 31.10.2019; Horn Observer 9.6.2020. [↑](#footnote-ref-90)
91. Horn Observer 9.6.2020. [↑](#footnote-ref-91)
92. ARDHD 14.8.2025. [↑](#footnote-ref-92)
93. USDOS 23.4.2024, s. 5. [↑](#footnote-ref-93)
94. USDOS 23.4.2024, s. 5; Freedom House 2024. [↑](#footnote-ref-94)
95. Transparency International 2025. [↑](#footnote-ref-95)
96. USDOS 23.4.2024, s. 6. [↑](#footnote-ref-96)
97. Bertelsmann Stiftung 19.3.2024, s. 12; CIA 2.9.2025. [↑](#footnote-ref-97)
98. Bertelsmann Stiftung 19.3.2024, s. 12. [↑](#footnote-ref-98)
99. Bertelsmann Stiftung 19.3.2024, s. 12–13. [↑](#footnote-ref-99)
100. Freedom House 2024. [↑](#footnote-ref-100)
101. USDOS 20.3.2023, s. 6. [↑](#footnote-ref-101)
102. USDOS 23.4.2024, s. 17. [↑](#footnote-ref-102)
103. USDOS 12.12.2024. [↑](#footnote-ref-103)
104. USDOS 20.3.2023, s. 1. [↑](#footnote-ref-104)
105. CIA 2.9.2025. [↑](#footnote-ref-105)
106. Encyclopaedia Britannica / Cutbill & Schraeder 31.8.2025. [↑](#footnote-ref-106)
107. CIA 2.9.2025. Täsmällisiä tilastotietoja esim. Djiboutin tilastovirasto INSTAD:in julkaisusta INSTAD 2/2024. [↑](#footnote-ref-107)
108. EEAS 22.5.2025, s. 94. [↑](#footnote-ref-108)
109. Bertelsmann Stiftung 19.3.2024, s. 8. [↑](#footnote-ref-109)
110. WHO 12.9.2024, s. 28. [↑](#footnote-ref-110)
111. UNHCR / African Development Bank Group / IGAD 7.5.2025, s. 19–20. [↑](#footnote-ref-111)
112. Bertelsmann Stiftung 19.3.2024, s. 11, 23. [↑](#footnote-ref-112)
113. INSTAD 2/2024, s. 38 [taulukko]. [↑](#footnote-ref-113)
114. Freedom House 2024. [↑](#footnote-ref-114)
115. Freedom House 2024. [↑](#footnote-ref-115)
116. UNHCR / African Development Bank Group / IGAD 7.5.2025, s. 40. [↑](#footnote-ref-116)
117. CIA 2.9.2025. [↑](#footnote-ref-117)
118. IOM 25.9.2023; IOM 29.11.2023, s. 1–2. [↑](#footnote-ref-118)
119. Hiiraan 19.5.2025; The Reporter Ethiopia 26.4.2025; Somali Magazine 19.5.2025. [↑](#footnote-ref-119)
120. IPC 24.6.2025, s. 1–2. [↑](#footnote-ref-120)
121. IPC 2.7.2023, s. 1–3. [↑](#footnote-ref-121)
122. WFP 31.3.2024, s. 3-4 [ks. myös kuvio s. 4]. [↑](#footnote-ref-122)
123. WFP 31.3.2024, s. 3-4 [ks. myös kuvio s. 4]. [↑](#footnote-ref-123)
124. USDOS 23.4.2024, s. 11. [↑](#footnote-ref-124)
125. République de Djibouti 1992 / 2010. [↑](#footnote-ref-125)
126. République de Djibouti 2018. [↑](#footnote-ref-126)
127. USDOS 23.4.2024, s. 11. [↑](#footnote-ref-127)
128. USDOS 23.4.2024, s. 11; Freedom House 2024. [↑](#footnote-ref-128)
129. Freedom House 2024. [↑](#footnote-ref-129)
130. Government of Canada 22.8.2025. [↑](#footnote-ref-130)
131. Freedom House 2024. [↑](#footnote-ref-131)
132. USDOS 12.12.2024. [↑](#footnote-ref-132)
133. ARDHD 7.3.2024. [↑](#footnote-ref-133)
134. ACLED 3.1.2024; USDOS 20.3.2023, s. 3, 5, 9. [↑](#footnote-ref-134)
135. USDOS 23.4.2024. [↑](#footnote-ref-135)
136. USDOS 12.8.2024, s. 5 & 9. [↑](#footnote-ref-136)
137. USDOS 23.4.2024, s. 8-9. [↑](#footnote-ref-137)
138. USDOS 20.3.2023, s. 5, 10. [↑](#footnote-ref-138)
139. ACLED:in excel-taulukosta suodatettu ”demonstrations” ja ”political violence; demonstrations” -kategorioihin luokitellut välikohtaukset. [↑](#footnote-ref-139)
140. ACLED 1.3.2024. [↑](#footnote-ref-140)
141. ACLED 1.9.2025. [↑](#footnote-ref-141)
142. Maahanmuuttovirasto / maatietopalvelu 15.4.2024. Saatavilla Tellus-maatietokannassa. [↑](#footnote-ref-142)
143. ACLED 1.9.2025. [↑](#footnote-ref-143)